অবসরপ্রাপ্ত শিক্ষক ইসমাইল মিয়ার মতে বাংলামতি ধান চাষে অল্প খরচে অধিক ফলন পাওয়া যায়। খুলনা থেকে প্রতিকেজি ধান ১৩০ টাকা দরে বাংলামতি ধানের বীজ সংগ্রহ  করে তিনি বাড়ির সামনে মাছের ঘেরের পাশে ৪০ শতক জমিতে চাষ করেছিলেন। বসত বাড়ি ছাড়া চারপাশে বাউকুল, আপেল কুল, বিভিন্ন জাতের ফলদ গাছ রোপণ, পান বরজ, গরুর খামার ও হাঁসের খামার করেছেন। নিজের গরুর খামারের বর্জ্য দিয়ে তৈরি করেছেন বায়োগ্যাস প্ল্যান্ট। দীর্ঘদিন থেকে পরিবারের রান্নাবান্নার কাজ করছেন সেই গ্যাস দিয়েই।